ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
ఆవిష్కరణలు మరియు పరిశోధనల ద్వారా నాణ్యత విషయంలో రాజీ పడకుండా రహదారి నిర్మాణంలో ఉక్కు మరియు సిమెంటు వాడకాన్ని తగ్గించాలని శ్రీ గడ్కరీ పిలుపునిచ్చారు
ఆవిష్కరణలు మరియు పరిశోధనల ద్వారా నాణ్యత విషయంలో రాజీ పడకుండా రహదారి నిర్మాణంలో ఉక్కు మరియు సిమెంటు వాడకాన్ని తగ్గించాలని కేంద్ర రహదారి రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. "భారతదేశంలో రహదారి అభివృద్ధి" పై 16 వ వార్షిక సమావేశంలో ప్రసంగించిన ఆయన.. సిఎన్జి, ఎల్ఎన్జి మరియు ఇథనాల్ను రోడ్ ఎక్విప్మెంట్ మెషినరీ కోసం ఉపయోగించాలని అన్నారు. ఖర్చుతో కూడుకున్న దిగుమతులకు ప్రత్యామ్నాయంగా కాలుష్య రహిత మరియు దేశీయ పద్ధతులు మరియు ప్రత్యామ్నాయ ఇంధన అభివృద్ధికి మంత్రి ఉద్ఘాటించారు.
(సుమారు 63 లక్షల కిలోమీటర్ల రహదారి వ్యవస్థ ఉన్న భారతదేశం ప్రపంచంలో రెండవ అతిపెద్ద రోడ్ నెట్వర్క్ అని శ్రీ గడ్కరీ అన్నారు. 70 శాతం వస్తువులు, దాదాపు 90 శాతం ప్రయాణీకుల రాకపోకలు రోడ్ల ద్వారా జరుగుతున్నాయని తద్వారా ఆర్థిక వ్యవస్థ వృద్ధిలో రహదారి మౌలిక సదుపాయాలు కీలక పాత్ర పోషిస్తాయని ఆయన అన్నారు. వచ్చే ఐదేళ్లలో భారత్ 5 ట్రిలియన్ డాలర్ల ఆర్థిక వ్యవస్థగా ఎదగాలని ప్రధాని దృష్టి పెట్టారని శ్రీ గడ్కరీ అన్నారు. జాతీయ మౌలిక సదుపాయాల పైప్లైన్ ద్వారా ప్రభుత్వం 1.4 ట్రిలియన్ డాలర్లు అంటే రూ .111 లక్షల కోట్లు మౌలిక సదుపాయాల కల్పనలో పెట్టుబడులు పెడుతోందని, ఈ ఏడాది మరింతగా ప్రభుత్వం మౌలిక సదుపాయాల క్యాపెక్స్ 34 శాతం పెరిగి రూ. 5.54 లక్షల కోట్లకు చేరిందని చెప్పారు. మౌలిక సదుపాయాలపై పెట్టుబడులు పెరగడం కోవిడ్ సంక్షోభ సమయంలో ఉపాధి కల్పించడంలో సహాయపడుతుందని శ్రీ గడ్కరీ అన్నారు. రోజుకు 40 కిలోమీటర్ల చొప్పున 60,000 కిలోమీటర్ల ప్రపంచ స్థాయి జాతీయ రహదారిని నిర్మించడమే తమ లక్ష్యమని మంత్రి అన్నారు.
కార్యక్రమ పూర్తి లింక్: https://youtu.be/xYxobHaKGQg
రైల్వే మంత్రిత్వ శాఖ
రైల్వే లెవల్ క్రాసింగ్ల స్థానంలో ఫ్లైఓవర్ల నిర్మాణం
రాష్ట్ర ప్రభుత్వాలతో ఖర్చు పంచుకునే ప్రాతిపదికన దేశంలోని లెవల్ క్రాసింగ్లను రోడ్ ఓవర్ బ్రిడ్జెలుగా మార్చాలని ప్రభుత్వం ప్రతిపాదించింది. సాంకేతికంగా సాధ్యమయ్యే చోట లెవల్ క్రాసింగ్ల స్థానంలో రోడ్ అండర్ బ్రిడ్జ్  ఏర్పాటు చేయబడుతుంది. ఎల్సీల స్థానంలో ఆర్ఓబీ/ ఆర్యుబీలను ఏర్పాటు చేయడానికి గాను 01.04.2015 నుండి 31.03.2020 వరకు మొత్తం రూ.15628 కోట్ల మేర వ్యయం చేయడమైంది. ప్రస్తుత ఏడాది
ఆర్ఓబీ/ ఆర్యుబీల నిమిత్తం మొత్తం రూ.3575 కోట్ల మేర కేటాయింపులు జరపడమైంది.
మొత్తం 7785 ఎల్సీల స్థానంలో ఆర్ఓబీ/ ఆర్యుబీల నిర్మాణానికి మంజూరీలు ఇవ్వడం జరిగింది. ఈ పనులు వివిధ దశల పురోగతిలో ఉన్నాయి. రైల్వేలు మిషన్ మోడ్లో 31.01.2019 నాటికి బ్రాడ్ గేజ్  లోని అన్ని మానవరహిత లేవల్ క్రాసింగ్లను  తొలగించింది. మీటర్ గేజ్  మరియు నారో గేజ్  మార్గాల్లోని యూఎంఎల్సీలను సాధ్యమయ్యే చోట గేజ్ మార్పిడి ప్రాజెక్టులతో పాటు తొలగించబడుతాయి.
రైల్వే, వాణిజ్య పరిశ్రమల శాఖ మంత్రి శ్రీ పియూష్ గోయల్ ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
చట్ట, న్యాయ మంత్రిత్వ శాఖ
ఇంటింటికీ న్యాయ సేవల సహాయ ప్రచారం
- పశ్చిమ త్రిపుర జిల్లా న్యాయ సేవల విభాగం అధ్వర్యంలో కార్యక్రమం
పశ్చిమ త్రిపుర జిల్లా న్యాయ సేవల విభాగం ఇంటింటికీ న్యాయ సేవల సహాయ ప్రచార కార్యక్రమాన్ని నిర్వహించింది. న్యాయశాఖ న్యాయ బంధు ఆధ్వర్యంలో ప్రో బోనో క్లబ్, ఇక్ఫాయ్  లా స్కూల్, ఇక్ఫాయ్ విశ్వవిద్యాలయం, త్రిపుర జిల్లా లీగల్ సర్వీసెస్ అథారిటీ వెస్ట్ త్రిపురతో కలిసి పశ్చిమ కమల్ఘాట్ గ్రామంలో ఇంటింటికీ న్యాయ సహాయ ప్రచార సందర్శనను నిర్వహించింది. కార్యక్రమంలో భాగంగా ప్రో బోనో క్లబ్ సభ్యులు పశ్చిమ కమల్ఘాట్ గ్రామంలో ఇంటింటికీ వెళ్లి న్యాయ సహాయ ప్రచార సందర్శనను నిర్వహించారు. క్లబ్ సభ్యులు గ్రామస్తులతో ముచ్చటించారు. న్యాయ బంధు  ప్రాథమిక చొరవ దేశవ్యాప్తంగా ప్రో బోనో లీగల్ సర్వీసెస్ పంపిణీ కోసం ఒక ఫ్రేమ్వర్క్ను ఏర్పాటు చేయడం. న్యాయ బంధు కింద ప్రాక్టీస్ చేస్తున్న న్యాయవాదులు, వారి సమయాన్ని మరియు సేవలను స్వచ్ఛందంగా అందించడానికి ఆసక్తి కలిగి ఉంటారు. మొబైల్ టెక్నాలజీ ద్వారా అర్హులైన అట్టడుగు లబ్ధిదారులతో వీరు అనుసంధానించబడ్డారు. న్యాయ బంధు మొబైల్ అప్లికేషన్  అభివృద్ధి చేయబడింది మరియు ఉమంగ్ ప్లాట్ఫారమ్లో సాంకేతిక భాగస్వామి. సి.ఎస్.సి ఈ-గవర్నెన్స్ సహకారంతో ఆన్బోర్డ్ చేయబడింది.
ప్రధాన మంత్రి కార్యాలయం
జోషీమఠ్పై ఉన్నతస్థాయి సమీక్ష నిర్వహించనున్న ప్రధాని కార్యాలయం
ప్రధానమంత్రి శ్రీ నరేంద్ర మోదీ ముఖ్య కార్యదర్శి డాక్టర్ పి.కె.మిశ్రా ఈ మధ్యాహ్నం ప్రధానమంత్రి కార్యాలయం లో జోషీమఠ్ అంశంపై కేంద్ర మంత్రిమండలి కార్యదర్శి, కేంద్ర ప్రభుత్వ సీనియర్ అధికారులు, జాతీయ విపత్తు నిర్వహణ ప్రాధికార సంస్థ సభ్యులతో ఉన్నత స్థాయి సమీక్ష నిర్వహించనున్నారు. ఈ సందర్భంగా ఉత్తరాఖండ్ రాష్ట్ర ప్రభుత్వ సీనియర్ అధికారులుసహా జోషీమఠ్ జిల్లా అధికారులు కూడా వీడియో కాన్ఫరెన్స్ సదుపాయం ద్వారా ఇందులో పాల్గొంటారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 574 డోసులు అందించారు
దేశవ్యాప్త క్రియాశీల కేసుల సంఖ్య 65,286
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.67%
గత 24 గంటల్లో 10,827 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,61,476 కు పెరిగింది.
గత 24 గంటల్లో 12,591 కొత్త కేసులు నమోదయ్యాయి.
రోజువారీ పాజిటివిటీ రేటు 5.46%
వారపు పాజిటివిటీ రేటు 5.32%
గత 24 గంటల్లో చేసిన 2,30,419 కొవిడ్ పరీక్షలతో కలిపి ఇప్పటివరకు 92.48 కోట్ల పరీక్షలు చేశారు.
భూ శా స్త్ర మంత్రిత్వ శాఖ
నైరుతి రుతుపవనాల రాకకు మరింత అనుకూలంగా పరిస్థితులు
· పశ్చిమ హిమాలయ ప్రాంతంలో విస్తృతంగా వర్షం లేదా ఉరుములతో కూడిన జల్లులు కురిసే అవకాశం
· రానున్న 24 గంటల్లో ఉత్తరాఖండ్, తూర్పు ఉత్తర ప్రదేశ్ మరియు దక్షిణ రాజస్థాన్ లో కూడా వివిధ ప్రాంతాల్లో భారీ వర్షాలు
ముఖ్యమైన వాతావరణ అంశాలు
నైరుతి రుతుపవనాలు మధ్య అరేబియా సముద్రం, కర్ణాటక, తమిళనాడు, పుదుచ్చేరి మరియు కరైకల్, నైరుతి మరియు తూర్పుమధ్య బే ఆఫ్ బెంగాల్ దిశగా రావడానికి పరిస్థితులు మరింత అనుకూలంగా మారుతున్నాయి. రానున్న 2 రోజుల్లో మొత్తం అగ్నేయ బంగాళాశాతం మరియు వెస్ట్ సెంట్రల్ బే అఫ్ బెంగాల్ లోని కొన్ని ప్రాంతాల్లో రుతుపవనాలు ప్రవేశించనున్నాయి.
పశ్చిమ అవాంతరాలు ప్రభావంతో, పశ్చిమ హిమాలయ ప్రాంతంలో భారీ వర్షాలు లేదా ఉరుములతో కూడిన జల్లులు కురిసే అవకాశం ఉంది. రానున్న 2 రోజుల్లో వాయువ్య భారతదేశంలోని మైదాన ప్రాంతాల్లో వర్షం లేదా ఉరుములతో కూడిన జల్లులు కురికే అవకాశం ఉంది. 2 రోజుల తర్వాత ఇది కాస్తంత తగ్గనుంది.
వచ్చే 2 రోజుల్లో ఈ ప్రాంతాల్లో మెరుపులు, గాలులతో కూడిన భారీ వర్షాలు ఉంటాయి. ఉత్తరాఖండ్, తూర్పు ఉత్తరప్రదేశ్ మరియు దక్షిణ రాజస్థాన్ రానున్న 24 గంటల్లో భారీ వర్ష సూచన ఉంది.
పశ్చిమ తీరం వెంబడి విస్తృతమైన వర్షం లేదా ఉరుములతో కూడిన జల్లు మరియు గుజరాత్, మహారాష్ట్ర, ఆంధ్రప్రదేశ్ , తెలంగాణ, కర్ణాటక మరియు తమిళనాడుల్లో 4 నుంచి 5 రోజులు విస్తారంగా వర్షం కురిసే అవకాశం ఉంది.
కేరళ, కొంకణ్ మరియు గోవా లో వచ్చే 3 రోజుల్లో, తీర కర్ణాటక పై వచ్చే 24 గంటల్లో భారీ వర్షపాతానికి అవకాశం ఉంది.
మరిన్ని వివరాల కోసం దయచేసి www.mausam.imd.gov.in ని సందర్శించండి
ప్రధాన మంత్రి కార్యాలయం
ఆపరేషన్ గంగ భారతదేశపు మొక్కవోని దీక్షను ప్రతిబింబిస్తుంది: ప్రధాన మంత్రి
ఉక్రెయిన్ నుంచి భారతీయులను తరలించేందుకు నిర్వహించిన ‘ఆపరేషన్ గంగ’పై కొత్త డాక్యుమెంటరీ సంబంధిత అంశాలపై మరింత సమగ్ర సమాచారమిచ్చేదిగా ఉందని ప్రధాన మంత్రి శ్రీ నరేంద్ర మోదీ అన్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఆపరేషన్ గంగ మనకు ఒక తీవ్ర సవాలు వంటిది. అయినప్పటికీ మన పౌరులకు అండగా నిలవాలనే దృఢ సంకల్పం ముందు అది దూదిపింజ వంటిదే. ఇది భారతదేశపు మొక్కవోని దీక్షను కూడా ప్రతిబింబిస్తుంది. ఆనాటి ఆపరేషన్కు సంబంధించి ఈ డాక్యుమెంటరీ మరింత సమగ్ర సమాచారమిచ్చేదిగా ఉంది” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 102.27 కోట్ల డోసులను అందించారు.
గత 24 గంటల్లో 14,306 కొత్త కేసులు నమోదయ్యాయి.
రికవరీ రేటు 98.18% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 18,762 మంది కోలుకున్నారు. దీంతో, కోలుకున్నవారి మొత్తం సంఖ్య 3,35,67,367 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.49% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,67,695. ఇది 239 రోజుల కనిష్ట స్థాయి.
వారపు పాజిటివిటీ రేటు  గత 31 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 21 రోజులుగా 2% కన్నా తక్కువగా ఉంది.
ఇప్పటివరకు 60.07 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
పార్లమెంటు భవనంలో లాల్ బహదూర్ శాస్త్రికి నివాళి అర్పించిన ప్రధానమంత్రి
లాల్ బహదూర్ శాస్త్రి జయంతి నేపథ్యంలో ప్రధానమంత్రి శ్రీ నరేంద్ర మోదీ పార్లమెంటు భవనంలో ఇవాళ ఆయనకు నివాళి అర్పించారు.
ఈ మేరకు ప్రధానమంత్రి కార్యాలయం ఒక ట్వీట్ద్వారా పంపిన సందేశంలో:
“ప్రధానమంత్రి @narendramodi ఇవాళ పార్లమెంటు భవనంలో లాల్ బహదూర్ శాస్త్రికి నివాళి అర్పించారు” అని పేర్కొంది.
(
చట్ట, న్యాయ మంత్రిత్వ శాఖ
చట్టం & న్యాయం రంగం లో సహకారం మరియు ఒక సంయుక్త సంప్రదింపుల సంఘాన్ని ఏర్పాటు చేయడం అనే అంశాలలో భారతదేశం ఇంకా యునైటెడ్ కింగ్ డమ్ కు మధ్య ఎంఓయూ కు ఆమోదం తెలిపిన మంత్రివర్గం
భారతదేశం మరియు యునైటెడ్ కింగ్ డమ్ ల మధ్య చట్టం & న్యాయం రంగం లో సహకారానికి సంబంధించి, ఇంకా ఒక సంయుక్త సంప్రదింపుల సంఘాన్ని ఏర్పాటు చేసేందుకుగాను ఇరు పక్షాలు ఒక అవగాహనపూర్వక ఒప్పందం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఓయూ న్యాయ రంగం లోని వృత్తి నిపుణులు, ప్రభుత్వ అధికారుల అనుభవాన్ని ఇచ్చి పుచ్చుకోవడంలో ఎదురవగల సాధక బాధకాలను గురించి, ఇంకా వారి యొక్క అవసరాలను, శిక్షణ ను గురించి శ్రద్ధ వహిస్తుంది. అలాగే వివిధ న్యాయస్థానాల, ట్రైబ్యునల్స్ తదితర సంస్థల పరిశీలన లో ఉన్నటువంటి వివాదాల పరిష్కారానికై దీటైన న్యాయ సహాయక యంత్రాంగాన్ని నెలకొల్పుకోవడం సాధ్యపడుతుంది; సంప్రదింపుల కోసం ఒక సంయుక్త సంఘాన్ని స్థాపించాలనే ఉద్దేశం కూడా నెరవేరుతుంది.
(
రక్షణ మంత్రిత్వ శాఖ
చిరుధాన్యాలతో రేషన్లను రీబూట్ చేస్తున్న సైన్యం
చిరుధాన్యాల వినియోగాన్ని ప్రోత్సహించేందుకు 2023ను అంతర్జాతీయ చిరుధాన్యాల సంవత్సరంగా ఐక్యరాజ్యసమితి ప్రకటించిన నేపథ్యంలో, భారతీయ సైన్యం సైనికుల రేషన్లో చిరుధాన్యాల పిండిని ప్రవేశపెట్టేందుకు ప్రక్రియను ప్రారంభించింది. ఈ మైలురాయి నిర్ణయం సైనిక దళాలకు దేశీయ, సంప్రదాయ ధాన్యాలను అరశతాబ్దం తరువాత సరఫరా అయ్యేలా చూస్తుంది. ఐదు దశాబ్దాల కింద గోధుమ పిండిని సరఫరా చేయడం కోసం వీటిని నిలిపివేశారు.
సంప్రదాయ చిరుధాన్యాల వంటకాలు మన భౌగోళిక, వాతావరణ పరిస్థితులకు తగినవి కావడమే కాక ఆరోగ్యకరమైన లాభాలను కలిగిస్తాయని రుజువు అయింది. దీనితోపాటుగా, జీవనశైలి వ్యాధులను నివారించడమే కాక దళాల సంతృప్తిని, ఉత్సాహ స్థాయిని పెంచుతాయి. దళాల రోజువారీ ఆహారంలో చిరుధాన్యాలు ఇప్పుడు అంతర్భాగం కానున్నాయి.
2023-24 సంవత్సరం నుంచి సైనికుల రేషన్లో తృణధాన్యాల  అధీకృత అర్హతలో 25 శాతానికి మించికుండా చిరుధాన్యాల పిండిని సేకరించేందుకు ప్రభుత్వ అనుమతిని కోరడం జరిగింది. కొనుగోలు, సరఫరా అన్నవి చేసుకున్న ఎంపిక, పరిమాణ డిమాండ్ ఆధారంగా ఉంటాయి. ప్రజాదరణ పొందిన మూడు చిరుధాన్యాల పిండి - సజ్జలు, జొన్న & రాగి పిళ్ళను ఎంపికను పరిగణనలోకి తీసుకుని జారీ చేయడం జరుగుతుంది. చిరుధాన్యాలు మాంసకృతులు, సూక్ష్మ పోక్షకాలు, ఫైటో కెమికల్స్ వంటి ప్రయోజనాన్ని కలిగి ఉంటాయి. ఫలితంగా సైనికుల పౌష్టికాహార విలువను పెంచుతుంది.
అదనంగా, వ్యవస్థీకృత వేడుకలు, బారాఖానాలు,, కాంటీన్లు, ఇంటి వంటలలో చిరుధాన్యాలను విస్త్రతంగా ఉపయోగించేందుకు సూచనలను జారీ చేయడం జరిగింది. సంపూర్ణమైన, రుచికరమైన, పౌష్టికమైన చిరుధాన్యాల వంటకాలను తయారు చేసేందుకు చెఫ్లకు కేంద్రీకృత శిక్షణను చేపట్టడం జరిగింది. ఉత్తర సరిహద్దుల వెంట మోహరించిన సైనికులకు విలువ జోడించిన చిరుధాన్యాల వంటలను, స్నాక్స్ను ప్రవేశపెట్టేందుకు ప్రత్యేక శ్రద్ధను పెట్టడం జరిగింది. సిఎస్డి కాంటీన్లతో పాటుగా షాపింగ్ కాంప్లెక్స్లలో ప్రత్యేకంగా అరలను కేటాయించడం ద్వారా చిరుధాన్యాల వంటలను ప్రవేశపెట్టడం జరుగుతోంది. మీ చిరుధాన్యాలను తెలుసుకోండి అన్న శీర్షికతో అవగాహనా ప్రచారాలను విద్యా సంస్థలలో నిర్వహిస్తున్నారు.
పెట్రోలియం- సహజ వాయువుల మంత్రిత్వ శాఖ
నిర్దేశిత లక్ష్యాన్ని సాధించిన ఉజ్జ్వలయోజన
ప్రధాన మంత్రి ఉజ్జ్వల యోజన  కి నిర్దేశించిన లక్ష్యాన్ని గత సంవత్సరం సెప్టెంబర్ 7వ తేదీన సాధించడం జరిగిందని కేంద్ర పెట్రోలియం సహజవాయు శాఖ మంత్రి శ్రీ ధర్మేంద్ర ప్రధాన్ ఈ రోజు రాజ్య సభ కు తెలిపారు. ఒక ప్రశ్నకు మంత్రి లిఖిత పూర్వక సమాధానం ఇస్తూ, పేద కుటుంబాలలోని వయోజన మహిళలకు డిపాజిట్ చెల్లించనక్కరలేకుండానే ఎల్.పి.జి కనెక్షన్ లను అందించడానికి 2016 మే 1న ప్రధాన మంత్రి ఉజ్జ్వల యోజన ను ప్రారంభించినట్లు తెలిపారు.
ఈ పథకం లో భాగంగా 2016-17 లో 200.3 లక్షల ఎల్.పి.జి కనెక్షన్లను ఇవ్వగా, 2017-18 లో 155.7 లక్షల కనెక్షన్లను, 2018-19 లో 362.9 లక్షల కనెక్షన్లను విడుదల చేసినట్లు మంత్రి సభకు తెలియజేశారు.
కరోనా సంక్షోభ కాలంలో పిఎంయువై లో భాగంగా సిలిండర్ల బట్వాడా కొనసాగిందన్నారు. ఈ ఏడాది ఏప్రిల్ నుంచి ఆగస్టు మధ్య కాలంలో పిఎంయువై లాభితులకు అందించిన సిలిండర్ రీఫిల్ ల వివరాలను, అందుకు ఖర్చు చేసిన మొత్తాన్ని ప్రతి రాష్ట్రం, కేంద్ర పాలిత ప్రాంతం వారీగా అనుబంధ సమాచారంలో పొందుపరచినట్లు మంత్రి సమాధానంలో పేర్కొన్నారు.
రక్షణ మంత్రిత్వ శాఖ
విశాఖపట్నం, నావల్ డాక్ యార్డ్, అడ్మిరల్ సూపరింటెండెంట్ గా బాధ్యతలు స్వీకరించిన - రియర్ అడ్మిరల్ ఐ.బి. ఉత్తయ్య, వి.ఎస్.ఎమ్.
విశాఖపట్నం, నావల్ డాక్ యార్డ్, అడ్మిరల్ సూపరింటెండెంట్ గా, రియర్ అడ్మిరల్ ఐ.బి. ఉత్తయ్య, వి.ఎస్.ఎమ్. 2021 మే నెల 31వ తేదీన జరిగిన ఒక అధికారిక కార్యక్రమంలో, రియర్ అడ్మిరల్ శ్రీకుమార్ నాయర్ నుండి బాధ్యతలు స్వీకరించారు.
రియర్ అడ్మిరల్ ఐ.బి. ఉతయ్య, వి.ఎస్.ఎమ్. 1987, నవంబర్ నెలలో భారత నావికాదళంలో నియమించబడ్డారు. అడ్మిరల్ ఐ.బి. ఉతయ్య, మెరైన్ ఇంజనీరింగ్లో బి.టెక్. డిగ్రీ, గణిత మోడలింగ్ మరియు కంప్యూటర్ సిమ్యులేషన్లో ఎం.టెక్ డిగ్రీతో పాటు స్ట్రాటజిక్ స్టడీస్ లో ఎం. ఫిల్. డిగ్రీని కలిగి ఉన్నారు.
తన 33 సంవత్సరాల సర్వీసులో, అడ్మిరల్ ఐ.బి. ఉతయ్య, భారత నావికాదళానికి చెందిన, యుద్ధ నౌకల రూపకల్పన డైరెక్టరేట్, శిక్షణ అకాడమీ లు, నావల్ డాక్ యార్డ్, కమాండ్ మరియు నావల్ ప్రధాన కార్యాలయాలలో వివిధ హోదాల్లో సేవలందించారు. యుద్ధనౌక రూపకల్పన, నిర్మాణం, స్వాధీనం చేసుకోవడం; యుద్ధ నౌకల నిర్వహణ; మరమ్మత్తు; శిక్షణ; భారీ నౌకల ప్రాజెక్టు యాజమాన్యం; సివిల్ మౌలిక సదుపాయాల ప్రాజెక్టు మొదలైన విభాగాల్లో ఆయన కీలక పదవులు నిర్వహించారు. ఇటీవల ఆయన నిర్వహించిన కార్యాచరణ మరియు సిబ్బంది నియామకాల పదవులలో, విశాఖపట్నం లోని నావల్ డాక్ యార్డ్, జనరల్ మేనేజర్  మరియు ప్రిన్సిపల్ డైరెక్టర్  ఉన్నాయి. రియర్ అడ్మిరల్ హోదాకు పదోన్నతి తరువాత, ఆయన ప్రాజెక్ట్ సీబర్డ్ ప్రధాన కార్యాలయంలో అదనపు డైరెక్టర్ జనరల్  గా కూడా నియమితులయ్యారు. మెగా ప్రాజెక్టులో లో భాగంగా కార్వార్ వద్ద భవిష్యత్ నావికా స్థావరం, నాలుగు స్వీయ-నియంత్రణ టౌన్షిప్లు, నావల్ ఎయిర్ స్టేషన్ తో పాటు, 400 పడకల ప్రత్యేక సంరక్షణ ఆసుపత్రి ఏర్పాటు వంటివి కూడా ఉన్నాయి.
నావల్ వార్ కళాశాల పూర్వ విద్యార్థి అయిన ఐ.బి. ఉతయ్య, నావల్ డాక్ యార్డు లో విశిష్ట సేవ చేసినందుకు విశిష్ట సేవా మెడల్  అందుకున్నారు. అదేవిధంగా, ప్రిన్సిపల్ డైరెక్టర్ గా రష్యా మరియు భారత షిప్ యార్డుల మధ్య ప్రధాన యుద్ధ నౌకల నిర్మాణ ఒప్పందాలను కుదుర్చుకోవడం లో కూడా ఆయన, కీలకపాత్ర పోషించారు.
రియర్ అడ్మిరల్ శ్రీకుమార్ నాయర్, ఎన్.ఎమ్., విశాఖపట్నం లోని, నావల్ డాక్ యార్డ్ వద్ద అధికారాన్ని అప్పగించిన అనంతరం, పదోన్నతిపై విశాఖపట్నం లోని నావల్ ప్రాజెక్ట్ డైరెక్టర్ జనరల్ గా బాధ్యతలు స్వీకరిస్తారు.
హోం మంత్రిత్వ శాఖ
కోవిడ్ 19 కు సంబంధించి ప్రస్తుత పరిస్థితిని అంచనా వేసి, దాని వ్యాప్తిపై పోరాటం, సమర్థంగా అరికట్టే చర్యలను వేగవంతం చేసేందుకు, కేంద్ర ప్రభుత్వం 6 అంతర్ మంత్రిత్వ శాఖ బృందాలను ఏర్పాటు చేసింది.
కేంద్ర ప్రభుత్వం 6 అంతర్ మంత్రిత్వ శాఖల కేంద్ర బృందాలను  ఏర్పాటు చేసింది. వీటిలో రెండు పశ్చిమ బెంగాల్కు, రెండు మహారాష్ట్రకు, ఒకటి మధ్యప్రదేశ్ , మరొకటి రాజస్థాన్కు నియమించారు. ఈ బృందాలు అక్కడికక్కడే పరిస్థితిని అంచనా వేసి సమస్య పరిష్కారానికి రాష్ట్రప్రభుత్వాలకు అవసరమైన ఆదేశాలు జారీ చేస్తుంది. అలాగే సాధారణ ప్రజల ప్రయోజనాలను దృష్టిలో ఉంచుకుని కేంద్రప్రభుత్వానికి నివేదిక సమర్పిస్తుంది. ఇండోర్ , ముంబాయి, పూణె, జైపూర్ , పశ్చిమబెంగాల్ లోని కోల్కతా, హౌరా, మిడ్నపూర్ ఈస్ట్, ఉత్తర 24 పరగణాలు, డార్జిలింగ్, కాలింపాంతగ్, జాల్పాయ్గురి లలో పరిస్థితి ప్రత్యేకంగా సీరియస్గా ఉంది.
(ఐఎంసిటిలు ప్రభుత్వ నిబందనల ప్రకారం లాక్డౌన్ చర్యల అమలు విషయంలో ఫిర్యాదులు, నిత్యావసర సరకుల పంపిణీ, సామాజిక దూరం పాటింపు, ఆరోగ్య మౌలిక సదుపాయాల సంసిద్ధత, వైద్యరంగంలోని వారి భద్రత, పేదలు, కార్మికులకోసం ఏర్పాటు చేసిన సహాయ శిబిరాలలో పరిస్థితులు వంటి వాటిపై దృష్టిపెడుతుంది.
హాట్స్పాట్ జిల్లాలలో లేదా హాట్స్పాట్ ప్రాంతాలుగా మారుతున్న వాటిలో లేదా పెద్ద ఎత్తున వైరస్ వ్యాపించిన ప్రాంతాలలో, వైరస్ వ్యాపించడానికి అవకాశం ఉన్న క్లస్టర్లలో లాక్డౌన్ నిబందనల ఉల్లంఘనలను ఏమాత్రం నియంత్రణ లేకుండా కొనసాగడానికి అనుమతిస్తే అది ఆయా జిల్లాల ప్రజలకు తీవ్ర ముప్పుగా పరిణమించడమే కాక దేశంలోని ఇతర ప్రాంతాలలో నివసిస్తున్నవారికి తీవ్ర ఆరోగ్య ముప్పును తెచ్చిపెట్టగలదు. ప్రధాన హాట్స్పాట్ జిల్లాలలో ఇలాంటి ఉల్లంఘనలను విశ్లేషించిన తర్వాత ,పైన పేర్కొన్న ప్రాంతాలలో పరిస్థితులు తీవ్రంగా ఉన్నాయని , అందువల్ల తమ నైపుణ్యాన్ని వినియోగించడం అవసరమన్న అభిప్రాయానికి కేంద్ర ప్రభుత్వం వచ్చింది.
.2005 విపత్తు నిర్వహణ చట్టం లోని సెక్షన్ 35,35, 35 , 35 అధికారాలను ఉపయోగించుకుని కేంద్ర ప్రభుత్వం ఈ కమిటీలను ఏర్పాటు చేసింది. లాక్డౌన్ ఉత్తర్వులు, ఇతర మార్గదర్శకాలు, సవరించిన ఉమ్మడి మార్గదర్శకాలలో లాక్డౌన్ నిబంధనలను, ఇతర చర్యలను కచ్చితంగా అమలు చేయాలని సూచించిన విషయాన్ని ఈ సందర్భంగా ప్రభుత్వం గుర్తు చేసింది. రాష్ట్రప్రభుత్వాలు, కేంద్ర పాలిత యంత్రాంగాలు కేంద్రం పేర్కొన్న మార్గదర్శకాలకు మించి కఠిననిబంధనలు అమలు చేయవచ్చుకాని విపత్తు నిర్వహణ చట్టం 2005 కింద జారీ చేసిన మార్గదర్శకాలను నీరుగార్చరాదని సూచించింది.
కేంద్రప్రభుత్వం 31.03.2020న రిట్పిటిషన్ 9సివిల్)నెంబర్ 468 ఆఫ్ 2020 పై ఉత్తర్వులు జారీ చేస్తూ, సుప్రీంకోర్టు రాష్ట్రప్రభుత్వాలు, పబ్లిక్ అథారిటీలు, దేశ ప్రజలు, కేంద్ర ప్రభుత్వం జారీ చేసిన ఆదేశాలు, ఉత్తర్వులను ప్రజా రక్షణలో భాగంగా అక్షరాలా వాటి స్ఫూర్తితో పాటించాలని, పాటించగలరని విశ్వసిస్తున్నామని పేర్కొంది. సుప్రీంకోర్టు చేసిన ఈ వ్యాఖ్యలను ఆదేశాలుగా పాటించి అన్ని రాష్ట్రాలు, కేంద్ర పాలిత ప్రాంత్ర ప్రభుత్వాలకు తెలియజేయడం జరిగింది.
కేంద్రప్రభుత్వం ఏర్పాటుచేసిన పై ఐఎంసిటిలు విపత్తు నిర్వహణ చట్టం 2005 కింద జారీచేసిన మార్గదర్శకాల ప్రకారం లాక్డౌన్ చర్యల అమలుతీరుపై దృష్టిపెడుతుందని మరోసారి స్పష్టం చేశారు. అలాగే వారు నిత్యావసర సరకుల సరఫరా, ప్రజలు ఇళ్లనుంచి బయటకు వచ్చినపుడు సామాజిక దూరం పాటిస్తున్నారా లేదా, ఆరోగ్య మౌలిక సదుపాయాలు,ఆస్పత్రులలో సదుపాయాలు ,జిల్లాలొ నమూనా గణాంకాలు, ఆరోగ్య సిబ్బంది భద్రత, టెస్ట్ కిట్ ల లభ్యత, పిపిఇలు, మాస్క్లు ,ఇతర భద్రతా పరికరాలు,
పేదలు, కార్మికుల కోసం ఏర్పాటు చేసిన శిబిరాలలో పరిస్థితులు వంటి వాటిపై కూడా దృష్టిపెడతారు.
ఐఎంసిటిలు తమ పర్యటనలను వీలైనంత త్వరలో ప్రారంభిస్తాయి.
రక్షణ మంత్రిత్వ శాఖ
కార్వార్ తీరంలో నేషనల్ ఇన్స్టిట్యూట్ ఆఫ్ ఓషనోగ్రఫీ పరిశోధన నౌకలో 8 మంది శాస్త్రవేత్తలు సహా 36 మంది సిబ్బందిని రక్షించిన భారత తీర రక్షణ దళం
ఈ నెల 27న, అరేబియా సముద్రంలో, కర్ణాటకలోని కార్వార్ తీరంలో 'నేషనల్ ఇనిస్టిట్యూట్ ఆఫ్ ఓషనోగ్రఫీ'కి  చెందిన ఆర్వీ సింధు సాధన అనే పరిశోధన నౌక ఇంజిన్ విఫలమైంది. ఆ సమయంలో ఆ నౌక భూమి నుంచి 20 నాటికల్ మైళ్ల దూరంలో ఉంది. నౌకలోని సిబ్బంది సాయం కోసం అభ్యర్థన సంకేతాలు పంపారు. ఆ సంకేతాలు అందుకున్న భారత తీర రక్షణ దళం, నౌక చికుక్కున్న 8 మంది శాస్త్రవేత్తలు సహా 36 మంది సిబ్బందిని రక్షించింది.
ఐఎన్వో ఒక అత్యాధునిక పరిశోధన నౌక. చాలా విలువైన పరికరాలు, సమాచారం అందులో ఉన్నాయి. కాబట్టి పరిస్థితి క్లిష్టంగా మారింది. అంతేకాదు, పర్యావరణపరంగా కార్వార్ తీరప్రాంతం సున్నితంగా ఉంటుంది. పరిశోధన నౌక మునిగిపోతే పర్యావరణ సంబంధ ముప్పు తలెత్తే ప్రమాదం ఉంది. చమురు భారీగా బయటకు రావడం, సహజ సముద్ర పరిస్థితులను నాశనం చేసే ప్రమాదానికి అవకాశం ఉంది.
సంకేతాలు అందుకున్న వెంటనే, భారతీయ తీర రక్షణ దళం తక్షణం స్పందించింది. నైపుణ్యం గల బృందంతో కూడిన అత్యంత అధునాతన నౌకను ఆ ప్రాంతానికి పంపింది. పర్యావరణ వ్యవస్థను రక్షించడానికి, నౌక గాలికి కొట్టుకుపోకుండా ఆపే చర్యలు చేపట్టింది.
వాతావరణ పరిస్థితులు కఠినంగా ఉన్నా, ఓడ పరిమాణం భారీగా ఉన్నప్పటికీ, భారతీయ తీర రక్షణ దళం ఆ పరిశోధన నౌకను గోవా తీరానికి సురక్షితంగా చేర్చింది. ఎన్ఐవో నౌకలోని సిబ్బంది, శాస్త్రవేత్తలు సురక్షితంగా ఉన్నారు.
(Visitor Counter : 55
రసాయనాలు, ఎరువుల మంత్రిత్వ శాఖ
నాలున్నర లక్షల రెమ్డెసివిర్ వయల్స్ దిగుమతి చేసుకుంటున్న భారత్ మొదటి దశలో, నేడు భారత్ చేరనున్న 75 వేల వయల్స్
దేశంలో రెమ్డెసివిర్ కొరతను పరిష్కరించేందుకు ఇతర దేశాల నుంచి ఆ ఔషధాన్ని కేంద్ర ప్రభుత్వం దిగుమతి చేసుకుంటోంది. మొదటి దశలో, నేడు 75 వేల వయల్స్ వస్తున్నాయి.
అమెరికాకు చెందిన గిలియడ్ సైన్సెస్, ఈజిప్టుకు చెందిన ఎవా ఫార్మా నుంచి నాలుగున్న లక్షల రెమ్డెసివిర్ వయల్స్ను కేంద్ర ప్రభుత్వ సంస్థ అయిన హెచ్ఎల్ఎల్ లైఫ్కేర్ లిమిటెడ్ కొనుగోలు చేస్తోంది. వచ్చే రెండు రోజుల్లో గిలియడ్ సంస్థ 75 వేల నుంచి లక్ష వయల్స్ను పంపిస్తుందని అంచనా వేస్తున్నారు. మే 15లోగా ఇంకో లక్ష వయల్స్ వస్తాయి. ఎవా ఫార్మా ప్రస్తుతానికి 10 వేల వయల్స్ పంపుతోంది. తర్వాత ప్రతి 15 రోజులకు 50 వేల చొప్పున జులై వరకు అందిస్తుంది.
దేశంలో రెమ్డెసివిర్ ఉత్పత్తిని కేంద్ర ప్రభుత్వం పెంచింది. ఏప్రిల్ 27 నాటికి నెలకు 38 లక్షలుగా ఉన్న ఏడు దేశీయ సంస్థల ఉత్పత్తి సామర్థ్యం ఇప్పుడు నెలకు 1.03 కోట్లకు పెరిగింది. గత వారం రోజుల్లో  ఔషధ సంస్థలు దేశవ్యాప్తంగా 13.73 లక్షల వయల్స్ను సరఫరా చేశాయి. ఏప్రిల్ 11 నాటికి రోజుకు 67,900గా ఉన్న వయల్స్ సరఫరా, 28వ తేదీ నాటికి 2.09 లక్షలకు పెరిగింది. వీటిని ఆయా ఆస్పత్రులకు ఆటంకాలు లేకుండా సరఫరా చేసేలా 'కేంద్ర హోం మంత్రిత్వ శాఖ' నుంచి రాష్ట్ర, కేంద్ర పాలిత ప్రాంత ప్రభుత్వాలకు ఆదేశాలు అందాయి.
దేశంలో రెమ్డెసివిర్ లభ్యతను పెంచేందుకు ఈ ఔషధం ఎగుమతిని కేంద్ర ప్రభుత్వం నిషేధించింది. దీని ధర ప్రజలకు అందుబాటులో ఉండేలా, 'సవరించిన గరిష్ట ధర'ను ఏప్రిల్ 17న ఎన్పీపీఏ ప్రకటించింది. దీని ఫలితంగా పెద్ద బ్రాండ్ల ధరలు వయల్కు రూ.3500 లోపునకు దిగివచ్చాయి.
దేశంలో రెమ్డెసివిర్ గరిష్ట ఉత్పత్తి, లభ్యతను పెంచేందుకు; ఔషధం ఇంజెక్షన్, దాని ఏపీఐ, ముడి పదార్ధమైన బీటా సైక్లోడెక్స్ట్రిన్పై కస్టమ్స్ సుంకాన్ని ఈ ఏడాది అక్టోబర్ 31 వరకు మినహాయిస్తూ, ఏప్రిల్ 20న "27/2021-కస్టమ్స్" ప్రకటనను రెవెన్యూ శాఖ విడుదల చేసింది.
'కేంద్ర ఆరోగ్య, కుటుంబ సంక్షేమ శాఖ'కు చెందిన "ఎయిమ్స్/ఐసీఎంఆర్-కొవిడ్ 19 జాతీయ కార్యదళం/సంయుక్త పర్యవేక్షణ బృందం", "క్లినికల్ గైడెన్స్ ఫర్ మేనేజ్మెంట్ ఆఫ్ అడల్ట్ కొవిడ్ 19 పేషెంట్స్" ద్వారా "జాతీయ ప్రామాణిక చికిత్స పద్ధతి"ని ఏప్రిల్ 22న తేదీన నవీకరించింది. రెమ్డెసివిర్ న్యాయబద్ధ వినియోగం, డిమాండ్కు తగ్గ సరఫరా ఉండేలా ఈ కొత్త పద్ధతి భరోసానిస్తుంది.
వాణిజ్యం, పరిశ్రమల మంత్రిత్వ శాఖ
ఐపీ దరఖాస్తుదారుల సమస్యల పరిష్కారానికి ప్రతిరోజూ బహిరంగ సదస్సు నిర్వహిస్తున్న ఆఫీస్ ఆఫ్ కంట్రోలర్ జనరల్ ఆఫ్ పేటెంట్స్ డిజైన్స్ అండ్ ట్రేడ్మార్క్స్ 
దేశంలో మేధో సంపత్తి వ్యవస్థను మరింత పటిష్టం చేయాలన్న లక్ష్యంతో 2022 అక్టోబర్ 17వ తేదీ నుంచి ఐపీ దరఖాస్తుదారుల సమస్యల పరిష్కారానికి ప్రతిరోజూ ఆఫీస్ ఆఫ్ కంట్రోలర్ జనరల్ ఆఫ్ పేటెంట్స్ డిజైన్స్ అండ్ ట్రేడ్మార్క్స్ బహిరంగ సదస్సు నిర్వహిస్తోంది.
https://ipindia.gov.in/newsdetail.htm?835/ ద్వారా సదస్సులో పాల్గోవచ్చు.
ఐపీ కార్యాలయాన్ని సందర్శించకుండా సమస్యకు పరిష్కారం పొందే అవకాశం అందుబాటులోకి తీసుకుని రావాలన్న లక్ష్యంతో బహిరంగ సదస్సు విధానానికి ఆఫీస్ ఆఫ్ కంట్రోలర్ జనరల్ ఆఫ్ పేటెంట్స్ డిజైన్స్ అండ్ ట్రేడ్మార్క్స్ శ్రీకారం చుట్టింది. సంబంధిత వర్గాల సమస్యలు, అనుమానాలను ఐపీవో అధికారులు వర్చువల్ విధానంలో పరిష్కరిస్తారు. దేనివల్ల ఐపీ దరఖాస్తుల పరిష్కారం వేగంగా జరుగుతుంది.
2022 అక్టోబర్ 17 నుంచి అన్ని పని దినాలలో ఉదయం 10.30 నుంచి 11.30 వరకు బహిరంగ సదస్సు నిర్వహించబడుతోంది. సదస్సు ప్రారంభ కార్యక్రమంలో దేశం వివిధ ప్రాంతాలకు చెందిన 104 మంది వాటాదారులు పాల్గొన్నారు. పేటెంట్లు, డిజైన్లు, ట్రేడ్మార్క్లు మరియు కాపీరైట్ల రంగాలలో తలెత్తుతున్న సమస్యలను, సమస్యల పరిష్కరించడానికి గల మార్గాలను సదస్సులో దరఖాస్తుదారులు ప్రస్తావిస్తున్నారు. తమ దృష్టికి తీసుకు వచ్చిన సమస్యలను పరిష్కరించడానికి అధికారులు సదస్సులో సలహాలు, సూచనలు అందిస్తారు. ప్రతిరోజూ నిర్వహిస్తున్న కార్యక్రమంలో పలువురు హాజరవుతున్నారు. దరఖాస్తుల పరిష్కారానికి తగిన చర్యలు తీసుకోవడంలో కార్యాలయంలో జరుగుతున్న విపరీతమైన జాప్యానికి సంబంధించిన సమస్యలు ప్రస్తావిస్తున్నారు. సమస్యను లేవనెత్తిన తేదీ నుంచి నిర్దిష్ట కాలపరిమితితో పరిష్కరించబడతాయి.
బహిరంగ సదస్సు నిర్వహించిన వాటాదారులు అందించిన సమాచారం, వివరాల ఆధారంగా, భారత ఐపీ ఆఫీస్ ట్రేడ్ మార్క్స్ షో కాజ్ హియరింగ్ల కోసం “డైనమిక్ కాజ్ లిస్ట్” వ్యవస్థను 1 డిసెంబర్ 2022 నుంచి అమల్లోకి తెచ్చింది, దీనిలో ఆన్లైన్ లో సమస్యలను వివరించడానికి వెబ్సైట్ లో ఒక లింక్ కూడా అందుబాటులో ఉంటుంది.
రక్షణ మంత్రిత్వ శాఖ
పీఎస్ఏ ఆక్సిజన్ ప్లాంట్ల నిర్వహణపై నైపుణ్యాభివృద్ధి శిక్షణ కార్యక్రమం చేపట్టిన నౌకాదళం
విశాఖ తూర్పు నౌకాదళ స్థావరం ఆధ్వర్యంలోని నావల్ డాక్యార్డు, పీఎస్ఏ ఆక్సిజన్ ప్లాంట్ల నిర్వహణపై నైపుణ్యాభివృద్ధి శిక్షణ కార్యక్రమాన్ని ఈ నెల 27న ప్రారంభించింది. నౌకాదళం, నీతి ఆయోగ్ మధ్య జరిగిన చర్చల ఫలితంగా ఈ కార్యక్రమం చేపట్టింది. నీతి ఆయోగ్ ఆరోగ్య సభ్యుడు డా.వినోద్ కుమార్ ఆధ్వర్యంలో ఈ వారం మొదట్లో వీడియో కాన్ఫరెన్స్ జరిగింది. కేంద్ర ఆరోగ్య, కుటుంబ సంక్షేమ శాఖ, కేంద్ర నైపుణ్యాభివృద్ధి, వ్యవస్థాపకత శాఖ  అధికారులు, విశాఖ నావల్ డాక్యార్డు అడ్మిరల్ సూపరింటెండెంట్ , రియర్ అడ్మిరల్ శ్రీకుమార్ నాయర్ ఈ సమావేశంలో పాల్గొన్నారు. ప్రెజర్ స్వింగ్ అడ్జార్ప్షన్  ఆక్సిజన్ ఉత్పత్తి ప్లాంట్ల నిర్వహణపై మాస్టర్ ట్రైనర్లకు నైపుణ్యాభివృద్ధి శిక్షణ ఇవ్వాలని ఈ సమావేశంలో నిర్ణయించారు. ప్రస్తుత మహమ్మారి సమయంలో పెరిగిన ఆక్సిజన్ డిమాండ్ను తీర్చడానికి దేశవ్యాప్తంగా పీఎస్ఏ ప్లాంట్లను అధిక సంఖ్యలో ఏర్పాటు చేస్తున్నందున ఈ నిర్ణయం తీసుకున్నారు.
శిక్షణ కార్యక్రమం నాలుగు రోజులపాటు కొనసాగుతుంది. డాక్యార్డులో ఉన్న పీఎస్ఏ ప్లాంటును వీడియో కాన్ఫరెన్స్ ద్వారా చూపుతూ, పాఠ్యాంశ, ఆచరణాత్మక శిక్షణను నావల్ డాక్యార్డు నిపుణులు వీడియో కాన్ఫరెన్స్ ద్వారా ఇస్తున్నారు. దేశవ్యాప్తంగా 30 నగరాల నుంచి 82 మంది మాస్టర్ ట్రైనర్లు వీడియో కాన్ఫరెన్స్ ద్వారా శిక్షణ పొందుతున్నారు. కాన్పూర్ ఐఐటీ ఆచార్యులు, కేంద్ర ఆరోగ్య, కుటుంబ సంక్షేమ శాఖ, కేంద్ర నైపుణ్యాభివృద్ధి, వ్యవస్థాపకత శాఖల అధికారులు కూడా ఈ కార్యక్రమంలో పాల్గొన్నారు. ఎంఎస్డీఈ డీడీజీ ప్రారంభోపన్యాసం చేయగా, ఎంఎస్డీఈ డీజీ, డీజీటీ, నావల్ డాక్యార్డు ఏఎస్డీ కూడా తమ సందేశం వినిపించారు. డాక్యార్డులోని పీఎస్ఏ ప్లాంటుపై ప్రయోగాత్మక ప్రత్యక్ష శిక్షణను  కూడా నిర్వహిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 188.19 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,279
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,252 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,25,563 కు పెరిగింది.
గత 24 గంటల్లో 2,927 కొత్త కేసులు నమోదయ్యాయి.
రోజువారీ పాజిటివిటీ రేటు 0.58%
వారపు పాజిటివిటీ రేటు 0.59%
గత 24 గంటల్లో చేసిన 5,05,065 కొవిడ్ పరీక్షలతో కలిపి ఇప్పటివరకు 83.59 కోట్ల పరీక్షలు చేశారు.